Доуҳала шәыҟазаара лҵшәас иаиуа: ...агәрагара (Гал. 5:22).
Даара ихадоуп шәхәыҷқәа ирбозар Иегова дшыҟаҵәҟьоу шәхаҭа агәра шыжәго. Уи дара анырра бзиа рнаҭоит. Убри аҟынтә анаҩсгьы шәыгәрахаҵара шәырӷәӷәала. Шәхәыҷқәа ирбарҭазар ауп шәара шәзы Иегова ииашаҵәҟьаны дшыҟоу. Бермудатәи адгьылбжьахақәа рҿы инхо ҭаацәарак ауадаҩрақәа ианрықәшәо, аҭаацәа рхәыҷқәеи дареи Иегова еициҳәоит аҟәыӷара роурц, насгьы ахәыҷқәа ргәазҭарҵоит рхаҭа Анцәа иҳәаларц. Хаҵеи-ԥҳәыси ирҳәоит: «Иара убас ҳаԥҳа аиҳабы илаҳҳәоит: „Еснагь Иегова биқәгәыӷла, Аҳра аусқәа нагӡала, насгьы уиаҟара бгәы кабмыжьлан“. Алҵшәа анылбо, Иегова дышҳацхраауа агәра лгоит. Иџьоушьартә иҟоуп уи Анцәеи Абиблиеи рахь илымоу агәрахаҵара ишаныруа!» Убри адагьы, ахәыҷқәа рхаҭа рыгәрахаҵара дырӷәӷәалар ауп. Аҭаацәа еиҭарҳауеит, аӡы аҵарҭәоит, аха еиззырҳауа Анцәа иоуп (1 Кор. 3:6). Убри аҟынтә Иегова иԥшьоу адоуҳа шәиҭарц шәиҳәала, шәхәыҷқәа анаҩсгьы шәгәақәкны иазыҟашәҵала, усҟан Иегова азылԥхарақәа рацәаны ишәиҭоит (Еф. 6:4). w16.09 5:16—18
Ухәыҷқәа рхы иҭагалала [урҭ ажәақәа] (Ҩынтә 6:7).
Серж ихатә ҩыза Миурьельи иареи хышықәса инареиҳаны атәым бызшәала иҟоу аизараҿы амаҵ аныру ашьҭахь ирбеит 17 шықәса зхыҵуа рыҷкәын адоуҳатә усқәа уаҳа агәырӷьара шизаарымго. Серж иҳәоит: «Доуҳала аизҳара дшаҟәыҵыз анеилаҳкаа, уаанӡа ҳахьыҟаз аизарахь ҳхынҳәырц ҳаӡбеит». Ргәазҭазҵар алшозеи аҭаацәа ахынҳәра? Актәи, дара еилыркаар ауп ахәыҷқәа Иегова иахь абзиабара рылааӡареи, убри аамҭазгьы атәым бызшәа дырҵареи рзы аамҭеи амчи рымоу-ирымаму. Ҩбагьы, аҭаацәа ирбар ауеит ахәыҷқәа адоуҳатә усқәа рахь аинтерес шырцәыӡыз, насгьы атәым бызшәала иҟоу аизараҿы амаҵ аура уиаҟара ишыргәамԥхо. Ус иҟазар, иқьырсиану аҭаацәа ирыӡбар алшоит рхәыҷқәа Иеговеи дареи реизыҟазаашьақәа дырӷәӷәаанӡа еиҳа еилыркаауа абызшәала иҟоу аизараҿы амаҵ рулар еиӷьуп ҳәа (Ҩынтә. 6:5—7). w16.10 2:14, 15
Иҟалараны иҟаз ахҭыс ааиаанӡа агәҽанҵара зауз Нои, иаҳаз атәы азхаҵаны, уи аныҟалаша ҳәа дымԥшӡакәа, аӷба ҟаиҵоит, иҭаацәарагьы еиқәирхоит (Аур. 11:7).
Агәра ганы ҳаҟазар ҳалшоит иааикәыршаны иҟаз ауаа ари аҩыза аргылара дуӡӡа зиҭаху ҳәа ишиазҵаауаз. Иаҳҳәар ҳалшома Нои аҭак риҭомызт, мамзаргьы шәара ишәусым ҳәа реиҳәон ҳәа? Ҳәарада, мап! Нои игәрахаҵара гәымшәарыла ауаа ажәабжь рзеиҭаҳәареи аԥхьаҟа Анцәа иӡбара шыҟало ргәырҽанҵареи игәазҭанаҵон. Иҟалап иара ауаа Иегова иажәақәа рзеиҭеиҳәозҭгьы: «Зыԥсы ҭоу зегьы рҵыхәтәа ааит сҿаԥхьа, избанзар дара ирыхҟьаны адгьыл қәымчрала иҭәит... Сара адгьыл аҿы аӡхыҵра дуӡӡа ҟасҵоит, ажәҩан аҵаҟа аԥсҭазааратә мчы змоу цәеижьс иҟоу зегьы ықәысхырц». Ҳәарада, Нои иара убас ауаа ирылеиҳәон еиқәхарц азы, Анцәа ишиҳәаз еиԥш, аковчег ишҭалар акәу. Ааи, Нои «аиаша-ҵабырг рылазырҵәоз» иакәын, уи алагьы агәрахаҵара шимаз шьақәирӷәӷәеит (Аҟаз. 6:13, 17, 18; 2 Пиотр 2:5). w16.10 4:7